**ילדותו בשואה של שמעון גרינהויז**

שמעון ילד שנולד בפולין זמן קצר לפני עלייתו של היטלר לשלטון

**שמעון (שמעון גרינהויז) נולד בשנת 1932 בקרנסה שבפולין. היו לו אמא שהייתה עקרת בית ואבא ,אח נדל ואחות הניה יותר גדולים ממנו, והם היו בתנועות נוער ציוניות.**

**אחיו היה עם מודעות חברתית גבוהה מאוד, שמאלני ואחותו הייתה בית"ריסטית ימנית, ולמרות שהם אהבו אחד את השני מאוד הם רבו הרבה. בית"ריסטים הלכו עם חולצות חומות עם כפתורים בוהקים כמו שהגרמנים הנאצים היו הולכים.**

**אחיו של שמעון היה קם בלילה וחותך לה (לאחותו של שמעון) את הכפתורים, ובבוקר אביו של שמעון היה צריך לסדר את היחסים ביניהם (בין אחיו ואחותו של שמעון). שמעון למד בבית ספר דתי שבו היו מלמדים בעיקר את מקצועות התורה והדת. מתמטיקה אהב ביותר.**

**שמעון נהג ללכת לבית הכנסת עם אביו, אם היה יוצא מבית הכנסת והוא לא סיים את התפילה הוא פחד שאלוהים יעניש אותו על כך. שמעון תיאר שבילדותו הוא היה מאוד מחובר לאחיו והיה משחק איתם.**

האנטישמיות והמלחמה

**באותה תקופה כבר התחילה האנטישמיות של היטלר גם בפולין, והממשלה התחילה להיות אנטישמית. הפסיקו להזמין ממפעלים יהודים ומחנויות יהודיות, זרקו אבנים לבתים של יהודים ועודדו לא לקנות אצל יהודים.**

**הם חשו מחנק. אחיו של שמעון היה צריכים להתחיל ללמוד באוניברסיטה, אבל התנאי קבלה ליהודים היו דרקוניים ומשפילים וקשים במיוחד. מי שהתקבל היה אסור להסתובב באולם והיה צריך לשבת בפינה הם חשו שממש אי אפשר לחיות כך.**

**ובשנת 1939** [**בהסכם ריבנטרופ–מולוטובה**](https://he.wikipedia.org/wiki/%D7%94%D7%A1%D7%9B%D7%9D_%D7%A8%D7%99%D7%91%D7%A0%D7%98%D7%A8%D7%95%D7%A4%E2%80%93%D7%9E%D7%95%D7%9C%D7%95%D7%98%D7%95%D7%91) **פולין נופלת בידי גרמניה הנאצית, וחלק אחר נופל לברית המועצות הקומוניסטית.**

**הקומוניסטים הלאימו את המפעלים הגדולים ואת החנויות הגדולות הם סגרו. התנועה הציונית נאסרה והשפה העברית נאסרה. אבל לנוער נפתחו דרכים, אז אחיו נרשם לחוג האווירונאוטיקה ופיתח דגם של מטוס והעביר אותו לאחד המוסדות המפורסמים בעולם במוסקבה מכון באומן.**

**הזמינו אותו ללמוד שם אבל הוא לא הספיק.**

**ב 22/06/1941 גרמניה הנאצית תוקפת את ברית המועצות.**

**הצבא הרוסי הסדיר, מיליוני חיילים נופלים בשבי וארבעה מיליון נרצחו או מתו. תוך כמה ימים היישוב שבו גרו נכבש על ידי הגרמנים. היהודים העשירים התלבשו בבגדי חג עם עניבות ואמרו שעכשיו יהיה טוב כי הם זכרו את העם הגרמני כעם תרבותי כעם של מלחינים.**

**במלחמת העולם הראשונה החזית הייתה לא רחוקה מהישוב ששמעון גר בו, והאוכלוסייה והיהודים מכרו כלי נשק ותחמושת גם לצבא הגרמני וגם לצבא הרוסי והם התעשרו.**

**ככה זה במלחמה יש כאלה שנותנים את החיים, יש כאלה שנהפכים לנכים ויש כאלה שהופכים לעשירים. אבל כעבור כמה ימים הכל משתנה. יהודים זה לא בני אדם זה אפילו לא חיות זה חיות מזיקות שמביאות רק מחלות והעם היהודי הפך שנוא. לדעתם של הנאצים, כך הם אמרו, היהודים פשעו פשעים רבים נגד העם הגרמני ולחיים של יהודים לא היה כל ערך היהודים היו מחוץ למחויבות אנושית.**

**בישוב היה מחנה צבאי גדול והנאצים הפכו אותו למחנה שהעביר נשק לחזית לכן היו זקוקים לידיים עובדות. את הידיים החסרות הם גייסו מתוך היהודים. גם את שמעון שהיה נער בן אחת עשרה.**

**כיון שבשביל הנאצים יהודים הם לא בני אדם, אסור היה ליהודים ללכת על המדרכה, מותר ללכת על הכביש בליווי משטרה נאצית שהיו עם אקדחים שלופים וכפפות משי לבנות, עם מכות, עם כלבים שנושכים, ועם עלבונות.**

בתקופת השואה

**בישוב היה יהודי שהיה מזכיר הר אדם כולם פחדו ממנו, והוא המשיך ללכת על המדרכה, ובהתחלה גם הנאצים פחדו ממנו.**

**אחרי כמה ימים הם מצאו אותם, ועצרו אותו קבוצה של שוטרים נאצים התעללו בו, ורצחו אותו, זה היה הרצח הראשון.**

**הרציחות נהפכו לתופעה יומיומית, סיפרו להם שבאולם התרבות של המשטרה הנאצית היה לוח גדול קיר ועל הלוח היה ועל הקיר היה לוח וסימנו בווי כל פעם שרצחו יהודי עד שעל הלוח לא היה יותר מקום.**

**הנאצים היו עושים משתאות עם וודקה וסיגריות ונקניק. הגרמנים, אוהבים נקניק.**

**סיפרו להם שקצין נאצי שבבוקר היה נכנס לאולם ואומר "אני רעב אני היום עוד לא רצחתי יהודי".**

**עבר כמה שבועות עברו ולקחו אותם לכיכר וחילקו אותם לשתי קבוצות, הנאצים כך הם פתרו את הבעיה של שמאל וימין בקבוצה אחד בריאים גם תינוקות וזקנים וזקנות, וקבוצה שנייה כל אלה שנראים חולים.**

**שמעון וסבתו נראו חולים וסבתא של שמעון בחושים המחודדים שלה הבינה שהולך להיות משהו לא טוב, והיא דחפה את שמעון לקבוצה השנייה שמעון התרגז על סבתא שלו, הוא כעס למה היא דוחפת אותו אבל הוא לא ראה את סבתא שלו שוב והוא לא ראה את החברים שלו.**

**ספרו להם אחר כך שהובילו אותם ליער וקברו אותם חיים והאדמה נשמה שעות רבות עד שהם סיימו את החיים שלהם.**

**מתקרב החורף , בחוץ מינוס שלושים מעלות והתחילו להכניס אותם לגטו. הכניסו אותם כמו שהקאובוי מכניסים את הבקר לתוך המכלאות , עם מכות עם מקלות, עם כלבים שנושכים ועלבונות.**

**כל אחד יכול לקחת על הגב מה שהוא יכול שמעון אמר הוא זוכר איך שאמא שלו באותו הבוקר אפתה לחם וכל אחד מהם לקח כיכר לחם מהתנור על הגב. והוא עד היום זוכר את השריפה בגב מהלחם הלוהט.**

**חילקו כל דירה להרבה חלקים, ובכל חלק התאכסנה משפחה. בלי תנאים סניטרים, בלי מים זורמים, בצפיפות נוראית.**

**התחילו להתפתח מחלות, אחת המחלות** [**טיפוס**](https://he.wikipedia.org/wiki/%D7%98%D7%99%D7%A4%D7%95%D7%90%D7%99%D7%93_(%D7%9E%D7%97%D7%9C%D7%94))**, זו מחלה מדבקת של המעיים, והם פחדו לבקש תרופות כי הם חשבו שאם הנאצים ידעו שיש מחלה מדבקת הם יחסלו את הגטו.**

**בחורף הטמפרטורה מגיע ארבעים ושתיים עד ארבעים ושלוש מעלות. בחצרות של הגטו התגלגלו גופות. עשרות תינוקות גברים נשים זקנים שמתו. התארגנה קבוצת קברנים יהודים והיו מביאים אותם כמה פעמים ביממה לקבורה לפי חוקי ישראל.**

**גם שמעון חלה החום שלו הגיע ל-43 מעלות, אתה מאבד הכרה בטמפרטורה כזו וקוראים לזה מצב של קריזסס, אם עברת 43 מעלות הטמפרטורה יורדת הרבה פחות מאשר בחום רגיל. אתה לא יכול לרדת מהמיטה זה לוקח עוד כמה ימים עד שאתה מתאושש וימים רבים עד שאתה יכול להתהלך.**

**מצד שני החיים בגטו התארגנו פתחו בית הספר, שמעון היה הולך בערב ללמוד שעת חשבון, תורה, אחיו ואחותו פתחו תיאטרון יחד עם עוד חברים, חוגי שחמט.**

**פרחו האהבות לאחיו הייתה חברה, לאחותו היה חבר והם פינקו אותו.**

**היו בגטו המון מקרים של עזרה הדדית וגבורה, ונבחר "**[**יודנראט**](https://he.wikipedia.org/wiki/%D7%99%D7%95%D7%93%D7%A0%D7%A8%D7%90%D7%98)**", ובראש ה"יודנראט" עמד יהודי שידע את השפה הגרמנית.**

**כך הוא כל שבוע היה צריך לאסוף דברי ערך. (קונטריבוציה) ולמסור לנאצים על הפשעים שהעם היהודי עשה נגד העם הגרמני. באחד מהשבועות הוא לא הספיק לאסוף.**

**הנאצים פרצו לתוך הגטו הוציאו אותם לכיכר עם כפפות משי לבנות עם אקדחים שלופים ודרשו מאיתם רשימה של עשרה אנשים להוצאה להורג על העונש על זה שלא הכינו שלא הביאו את הקונטריבוציה.**

**קשה לתאר את צורת החיים הזו בגטו מסתלקים לבתים, החוקים היו אחרים הזמן הולך אחרת, הרי אומרים שמי שבגטו נשאר שפוי סימן שהוא השתגע וזה שהשתגע אולי דווקא הוא זה שהיה שפוי.**

**באחד מהאסמים שמחוץ לגטו שהיה שייך פעם ליהודים, התאכסנו סוסים גרמניים סוסים גזעיים גרמנים. ואחד מהסוסים נפל לבור ושבר את הרגליים, מי אשם? היהודים. הגרמנים אמרו "בטח היהודים באו בלילה הוציאו את הרכוש ועכשיו בגללם סוס גרמני שבר את הרגליים".**

**הם שוב פרצו לגטו. שמעון לא עבד ואביו לא עבד באותו יום, והוציאו אותם לכיכר על יד בית הכנסת בתוך הגטו, הצביעו על חמישה אנשים ביניהם על אביו של שמעון, ואביו אחז בידו של שמעון, וגם שמעון צעד עם אביו חמישה מטר קדימה ועם דודו. משטרה נאצית עמדה מאחורה ורצח את כולם.**

**שמעון לא יודע איך הם לא רצחו אותו, אולי זה היה מתחת לכבודם, אבל למעשה הוא חושב שתוך כדי נפילה אביו משך אותו והוא נפל על השלג ואביו נפל עליו. הדם של אביו של שמעון כיסה אותו, והגרמנים חשבו שהוא מת, והוא זוכר שהוא שאל את עצמו, ככה כאילו הוא מת "איפה אני בגן עדן או בגהנום לאן אני הולך שם בעולם הבא".**

**שמעון התעלף והנאצים הסתלקו וכל האחרים הלכו לבתים. הקברנים היהודים העמיסו אותם על עגלות וגם אותו**

**והובילו אותם לקבורה גם את שמעון. מחום הגופות שמעון כנראה הוא הזיז רגל והקברן היהודי ראה ששמעון עוד חיי**

**והוא הוריד אותו מהעגלה.**

**ככה הודות לאביו ולקברן היהודי שמעון נשאר החיים, הוא ניצל פעם נוספת ממוות בטוח.**

**לא היה מה לאכול. רעב. יציאה מהגטו זה סכנת חיים, אבל רעב גם כן. אמא של שמעון לקחה אותו והם יצאו מחוץ לגטו. הם הגיעו לגויה שהיא שכנה שלהם שהם הכירו אותה, והם ביקשו מזון והיא נתנה להם מזון ביד רחבה.**

**הם פחדו שהיא תלשין עליהם אבל היה רעב והיא נתנה להם מזון.**

**לרוע מזלם נכנס לחצר קצין נאצי הוא כנראה הכיר את המשפחה, והוא ראה אותם עם הטלאי הצהוב על החזה, העמיד אותם לקיר והתחיל לשלוף את האקדח. שמעון עדיין רואה את האקדח מופנה למצח שלו. בינתיים האישה רצה הביתה הביאה לו וודקה, סיגריות, ונקניק נפלה אל הברכיים התחילה לבכות ולנשק לו את המגפיים, וביקשה ממנו שלא ירצח אותם היא לא רוצה שבחצר שלה ועל הקיר שלה יהיה דם יהודי. הקצין הנאצי באמת הכה את שמעון ואת אמא שלו והשפיל אותם הקצין הנאצי צעק וכעס והיכה את שמעון ואת אמא שלו והוא החזיר את שמעון ואת אמא שלו לגטו.**

**הנוער היהודי ניסה להשתלב ב"**[**פרטיזנים**](https://he.wikipedia.org/wiki/%D7%A4%D7%A8%D7%98%D7%99%D7%96%D7%9F)**" אבל הפרטיזנים לא קיבלו יהודים בלי נשק. שמעון, אחותו ואחיו עבדו במחנה הצבאי הזה ובסוף השבוע הם היו מקבלים מנת מזון בשק. מה זה אומר מזון כיכר לחם עשוי חמישים אחוז נסורת עצים וחמישים אחוז קמח מקולקל. כי הרי יהודים זה לא בני אדם. וכמה קילוגרמים של תפוח אדמה ממש עיסה.**

**אחיו ואחותו הצליחו לגנוב מספר אקדחים. בסוף השבוע אחיו היה מפרק את האקדח מכניס את החלק העיקרי לתוך כיכרות הלחם שלושה כיכרות, ואת החלקים האחרים היה מערבב עם תפוח האדמה. הם היו נותנים לשמעון להעביר את זה, וכך שמעון העביר לא מעט אקדחים. אחיו היה מארגן קבוצות נוער ויהודים ומעביר אותם לפרטיזנים.**

**הדבר הזה נודע ל"יודנראט" ולמשטרה יהודית שהיו ביניהם גם אנשים רעים, שחשבו שהם יוכלו להקריב את כל היהודים האחרים ולהציל את המשפחות שלהם או את המקורבים שלהם.**

**היה להם שוטר יהודי שהם שנאו יותר מאת הנאצי. בערב כשהם שיחקו בגטו כמה ילדים, הוא היה בא ומכה אותם, וצוחק והיה אומר ״הנה אתם רואים שם קצין נאצי אני אקרא לו והוא ירצח אותכם״, והוא התפוצץ מצחוק.**

**הנאצים אסרו על נשים יהודיות להיכנס להריון אז אם האישה הייתה מקורבת למשטרה יהודית או ל"יודנראט" זה היה עובר בשלום.**

**התארגנה קבוצת יהודים בריונים שהם היו ממש פושעים, שאפילו לא גייסו אותם למשטרה יהודית. והם ארגנו מחברת ושם הם רשמו כל שם של אישה יהודייה שהייתה עם בטן ואת הכתובת שלה, הם כבר היו מומחים לנשים בהריון, וכמה ימים לפני שהייתה צריכה ללדת, כשכל הצעירים הגברים נשים הלכו לעבודה, הם היו פורצים לדירה שלה משכיבים אותה על הרצפה ורוקדים על הבטן שלה, אם התינוק הולד היה יוצא מת הם היו מרוצים, ואם הוא היה חיי הם היו חונקים אותו.**

**ל"יודנראט" ולמשטרה הצבאית נודע על פעילות אחיו עם הפרטיזנים אז הם עצרו את אחיו של שמעון. הכניסו אותו למרתף ב- 20- מעלות עם חולצה דקה למרתף, ואיימו למסור אותו לנאצים להוצאה להורג על זה ששיתף פעולה עם הפרטיזנים.**

**היהודים אספו דברי ערך, ושיחדו את ה"יודנראט" ואת המשטרה היהודית את היהודים והם (היודנראט והמשטרה היהודית ) הסכימו לשחרר את אחיו של שמעון.**

**אחיו של שמעון היה צריך לחתום שהוא מפסיק את הפעילות עם הפרטיזנים, ואם לא, הם היו מוסרים את כל המשפחה שלו לנאצים להוצאה להורג.**

**גם דברים כאלה היו.**

**קשה להגיד מי יותר גיבור זה שנלחם עם הפרטיזן בנשק או אחיו של שמעון, שבעצם הקריב את החיים שלו כדי לאפשר למשפחתו תקופה נוספת של חיים.**

**הם הרגישו שמתקרב הסוף. בכל הסביבה כבר חיסלו את כל הישובים היהודים ואת הצעירים הביאו אליהם, הם היו זקוקים לידיים עובדות.**

**המחנה גדל והיו בו כ- חמשת אלפים יהודים. היו מקרי עזרה הדדית ומקרי גבורה רבים.**

**היהודים בישלו מרק בשביל היהודים האלו שבאו, חיפשו בגדים בשבילם, הסתירו אותם.. כל מה הצליחו לעשות למענם.**

**היה להם מרתף. מרתף עם רצפת קרשים, הם בנו קיר דמה לכל מקרה שלא יהיה.**

**כל מה שהנאצים עשו, בדרך כלל, הם עשו בעורמה. ביום שבערב שצריך להיות ערב פורים בבוקר כשכל הבריאים הלכו לעבודה, הם ראו שהנאצים פורצים לגטו עשרות חיילים ושוטרים הם הבינו שזה חיסול הגטו.**

**הם נכנסו כעשרים איש לתוך המרתף הזה שמעון ואמא שלו רק וכמה אנשים וזקנות ושני גברים ותינוקות. וסבתא השנייה שמה את הקרשים שמה שמיכות ומזרונים. והם שמעו איך הנאצים פורצים לתוך הדירה ורוצחים את הסבתא השנייה.**

**זה היה בערב פורים. מאז, שמעון כאשר יש בערב פורים שמחה , קשה לשמעון לחגוג. הוא לא יכול היה לחגוג את זה גם כשהוא היה מנהל בית ספר (בית ספר עמל ב' פתח תקווה).**

**שמעון וכ- 15 חברים מהגטו, הקימו לפני כ- 40 שנה מצבה בחולון וכל ערב פורים, בשעות הצהרים, הם היגיעו לשם, ערכו אזכרה, קראו "אל מלא רחמים", "קדיש" ומגן דויד אדום. חלקם התעלפו תוך כדי. לאחר מכן שמעון היה מגיע לביה"ס, השתתף במסיבת פורים, לשמוח עם התלמידים ולאפשר לתלמידים ולמורים לחגוג. זה היה מצב קשה מאוד, ושמעון היה מגיע הביתה "הרוס".**

**הם ישבו במרתף. בהתחלה הין להם במרתף מים וקצת מזון. כשהחלו להיגמר המים, נתנו לו מים כמה טיפות.**

**הייתה איתם תינוקת עם קול צורמני, משהו לא מעולם הזה, והיא התחילה לצרוח. הם פחדו שהנאצים ישמעו ויגלו**

**אותם.**

**אז החליטו לרמות אותה ולתת לה שתן לשתות. ואז היא צרחה חזק יותר.**

**דרשו מהאמא לחנוק את הילדה. אמא ניסתה ולא היו לה את הכוחות הפיזיים והנפשיים כנראה, ואז התנדבו שני גברים וחנקו את הילדה. הם פחדו גם לבכות בקול רם, הם בכו בחרש. אחרי איזה חצי שעה הם שומעים את הקול שלה, הם גם לא חנקו אותה עד מוות, אבל קול חרשי כזה שכמעט ולא שומעים.**

**הם פגעו לה במיתרי הקול. היום היא ניצולת שואה והיא עברה מספר ניתוחים במיתרי הקול והיא עם מכשיר לדיבור. שומעים אותה מאוד חלש, על הצוואר יש לה סימנים של האצבעות של שני הגברים היהודים שניסו לחנוק אותה.**

**ביום הרביעי הנאצים אפשרו לאוכלוסייה המקומית להתחיל בביזה. והם שומעים מעליהם שהם קוראים בשם אבא של שמעון ובשם של אמא של שמעון ובשם של המשפחה של שמעון. והם מחפשים את הרכוש. לקראת ערב שני בריונים התחיל לדפוק על הרצפה וגילו חלל ואמרו ״הו, מצאנו את הרכוש היהודי צריכים לעלות את הקרשים״. והם יושבים מתחת לקרשים האלה אבל הם התחילו מכות מי גילה את זה, ואז באו שני שוטרים, והם סיפרו לשוטרים את הסיפור והשוטרים אמרו להם ״אוי ואבוי אל תרימו את הקרשים עכשיו אנחנו נבוא מחר בבוקר אנחנו עכשיו בתפקיד אנחנו גם רוצים להשתתף בחלוקת הרכוש״. באותו הלילה היהודים יצאו.**

**מה שהם ידעו, זה רק את הכיוון אל פרטיזנים. הגטו היה על שפת נהר, והם ראו להבה גדולה וריח של בשר.**

**אחר כל סיפרו להם שעל שפת הנהר היה אסם ענקי מאות מטרים. הנאצים הכניסו לשם את כל היהודים, אלפים יהודים. כולל אחיו ואחותו של שמעון, וכל המשפחה של שמעון ושרפו אותם חיים כך. הם עלו לשמיים.**

**סיפרו להם שהנהר היה אדום שעות רבות מהדם היהודי שזרם לנהר. סיפרו שהנאצים הביאו מוטות ארוכים כדי לחסוך בכדורים, וכאשר יהודייה או יהודי ניסו לצאת מהאש הם דחפו אותם בחזרה אל האש.**

**סיפרו להם, שלצורך שעשוע הנאצים הביאו עשרות תינוקות יהודים וארגנו תחרות שפדו אותם על הכידונים, ומי שיזרוק אותם יותר עמוק ובזמן יותר קצר לתוך הלהבות.**

**הם הלכו תוך כדי שינה, ישנו תוך כדי הליכה, שמעון אפילו עוד היה חולה אז אמא שלו סחבה את שמעון ממש נשאה אותן על הגב שלה.**

**רדפו אחריהם. אחרי נדודים הם פגשו בדרך גויים והם לא הלשינו עליהם, הם הראו להם כיוון לעבר הפרטיזנים.**

**בדרכם, מצאו יהודים הרוגים מתברר שגם הם ברחו אבל הם פגשו יחידות פרטיזנים ממש יחידות קרביות עם מפקדים, הרבה יהודים היו שם גם אבל הרבה מאוד שבויים שהצליחו לברוח מהצבא הרוסי, וכל המקומיים שהיו נגד הנאצים.**

**שמעון סיפר שהפרטיזנים לא קיבלו אותם בפרחים אבל גם לא בעוינות, שמעון לא זוכר מקרה אחד של אנטישמיות. ובשבילו ובשביל אמא שלו זו תקופה יותר קשה מאשר בגטו. נעלמו להם הנעליים הרגליים שלהם נהפכו לגושי בשר כמו בקצביה עד שראו את העצמות, שמעון עד היום סובל מכאבים ברגליים, הוא יכול לעלות במדרגות אבל ממש מתקשה לרדת ממש כאבים. שמעון זוכר שאחרי המלחמה כששמעון למד בבית הספר, בית הספר היה על הר, שמעון היה מצליח לעלות אבל לרדת הוא לא היה יכול, הוא היה מחכה שכל התלמידים ירדו וכל המורים ואז הוא היה מתגלגל או מחליק על הישבן.**

**כשנעלמו לשמעון המכנסיים, הוא היה שם כמה עלים וכמה ענפים על השלג, מתיישבים ומדליקים מדורה מחממים חלק מהגוף וחלק אחר קופא.**

**אחרי כחודש הפרטיזנים גיסו אותם, את אמא שלו הם לקחו היא הייתה צריכה לאפות להם לחם ועוד כל מיני דברים, ואת שמעון הם לקחו קודם כל בתור שעשוע, זה לא ששמעון התנדב, זה לא ששמעון היה גיבור גדול, אבל הם לקחו אותו. חלק מהזמן שמעון היה עם הפרטיזנים, חלק הוא היה חוזר למחנה הזה שהם היו בו, למחנה האזרחי של היהודים. הם לימדו את שמעון להרכיב פצצות, ולהשתמש בנשק, ושמעון השתתף בהרבה מאוד פעולות.**

**כל האזור התחלק לשלושה חלקים הישובים הגדולים היו היחידות צבא נאצי ועם שוטרים, ביערות היו פרטיזנים ממש יחידות קרביות עם נשק קל אבל יחידות עם משמעת, ועם הכלים המועטים שהיו להם, היו מפוצצים רכבות ומחסלים משתפי פעולה, כל יתר השטח היה שטח הפקר.**

**בבוקר היו שם הנאצים במשך היום, בלילה הם פחדו להישאר. בלילה הפרטיזנים שלטו, ומי שהיה אומר להם הנה בכפר הזה יש כמה גברים שאוהדים את הנאצים הם היו באים וחוקרים אותם, הם היו השופטים, והם היו המבצעים את חיסול הירי.**

**שמעון השתתף בפעולה אחת כזאת, הנאצים היו הרבה יותר משוכללים מהם. כשמישהו אמר להם שהינה בכפר הזה אוהדים את הפרטיזנים עוזרים להם, הנאצים היו באים אוספים את כל הכפר זקנים זקנות ילדים תינוקות באסם ושורפים אותם חיים כמו את היהודים.**

**הפרטיזנים גרמו לנזק גדול לנאצים עד שהם החליטו לחסל את הפרטיזנים. הם הביאו יחידות עם טנקים, עם אמפיביות (טנקים שנעים גם במים), והתחיל בניהם (בין הפרטיזנים לבין הנאצים) קרב. הכוחות היו לא שווים.**

**לפרטיזנים היה נשק קל והנאצים התחילו לדחוף את הפרטיזנים עמוק לתוך הביצות על השביל הזה.**

**היה לפרטיזנים סוס. הפרטיזנים העמיסו על הסוס את הנשק, והפרטיזנים התקדמו והסוס נפל לתוך הביצה, וזה מראה שלא עוזב את שמעון עד היום. (הוא מספר שכאשר הוא מדבר על זה הוא רואה מול עיניו את הסוס, ששמעון כל הזמן רואה את הסוס, יותר מאשר את רצח אביו, יותר מאשר האקדח שמופנה למצח של שמעון, הוא מספר שהוא מסתכל על הסוס והסוס מסתכל עליך, והוא לא זז, הוא לא יכול לזוז בתוך הביצה ואתה לא יכול לעזור לו. נעלמות הרגליים, נעלמת הבטן, נעלם הגב, נעלם הצוואר, אתה רואה רק פה עיניים ואוזניים לוקח עוד כמה דקות והפה נעלם, ואחר כך העיניים נעלמות, ועד כמה דקות ונעלמות אוזניים, ונעשה שקט. הביצה בלעה את הסוס) המראה של הסוס לא עוזב את שמעון עד היום.**

**שמעון ביערות נפצע ונקטעו לו שלושת האצבעות. לא היו תרופות. גם לא מים נקיים. שמעון זוכר שכאשר לקח כוס מים, הם היו מים צהובים עם המון חיות.**

**במקום של שלושת האצבעות גדל לשמעון בשר פרא, שיפודים, ככה כמו שיפודים 20 ס״מ.**

**שמעון ושני חברים שהיו לו יאשה וסשה (הוא לא יודע אם הם היו יהודים יותר מבוגרים משמעון שהיה בן ארבע עשרה בשנת 1944. הם היו בערך בגילאים שש עשרה – שבע עשרה) ניסו לצאת מהמצור הזה והם נתקעו, ושמעון רץ אחריהם. הם יותר מבוגרים ממנו והם לא יכלו להתקדם אז יאשה קם ופוצץ את עצמו על העמדה כדי לאפשר להם להתקדם.**

**ושמעון רץ אחרי החבר השני שלו. איך שהוא לצאת מזה.**

**וממוסקבה הם לא היו מקבלים רק נשק הם היו מקבלים גם מאמרים אחד המאמרים נקרא ברוסית נקמה (Месть) וכל פרטיזן הלך עם המאמר בכיס ליד הלב זה נתן להם עוד כוח להילחם בנאצים.**

**על ידם התפוצצה פצצה ורסיס גדול פגע בלב של חבר של שמעון ומאמר (שנים רבות הם שמרו את המאמר עם החור ועם הדם מסביב ). ושמעון היה כולו עם רסיסים, ובלי אצבעות, וזה כאבי מוות.**

**באותם הימים הצבא הרוסי שחרר את האזור והם הקימו בית חולים שדה פרימיטיבי ביער, הביאו את שמעון וזרקו אותו בין העצים, והרופאים הרוסים הקצינים באו לראות את שמעון.**

**הם לא הבינו איך שמעון עוד חיי כי כבר התפשט האודם, והם עשו התייעצות ואמרו שחייבים לקטוע לשמעון את היד, כדי להציל את הגוף והיה ביניהם רופא צעיר. והוא אמר ״תנו לי אותו״ והרופא הביא סכין, והביא מסור, והביא דוקרנים, והביא אש, והתחיל לדקור, לשרוף, ולחתוך, ושמעון השתולל מכאבים, הוא לא אפשר לו להמשיך, אז הוא מצא פטנט, בסביבה היה בית חרושת לאלכוהול, אבל זה היה אלכוהול של 95% אחוז, זה רעל, זה שורף את הקיבה, זה שורף את הלשון, זה שורף את הפה, אבל הרופא ידע איך לשתות את זה, הוא נתן לשמעון קצת מיץ, ברוסית קוראים לזה קוואס, ואתה לא נושם, ולא בולע, אתה שותה את האלכוהול ואז עוד קצת מיץ המיץ שוטף את האלכוהול, ואתה בולע את זה.**

**הרופא לא הסתפק פעם אחד, הוא עשה את זה כמה פעמים עד ששמעון התעלף, והוא המשיך לעבוד ועובדה שהוא חתך וחתך ושרף והרופא הציל לשמעון את היד.**

**שמעון ואמא שלו חזרו ליישוב שלהם בחזרה. הנאצים עבר הסתלקו, והימים הראשונים היו ימים הזויים, שמעון בלי נשק הוא הולך על המדרכה אף אחד לא מוריד את שמעון מהמדרכה, אף אחד לא רודף אחרי שמעון מאחוריו, זה דבר מוזר, שמעון רואה חיילים, אנשים עם נשק, זה היה חיילים רוסים עם טנקים, והוא לא צריך לפחד מהם, להפך הם באו להציל אותו. אז עד שהמוח מעכל את זה, לוקח ימים.**

**הבית של שמעון ומשפחתו נשרף ונשאר מבנה מאבן, מחסן כזה אז שמעון ואמא שלו התאכסנו במחסן הזה.**

**והגיע החורף בלי חימום, בלי שום תנאים, בלי מים זורמים, בלי שירותים, בלי שום דבר. השיער נדבק לכרית עם קרח, המים בדלי קופאים לגמרי.. היו לשמעון חתול וכלב. החתול היה מתיישב לשמעון על הצוואר והכלב על הברכיים כך כדי לקבל קצת חום. וכך היה ושמעון פחד לזוז כדי לא הפריע לכלב ולחתול להתחמם.**

**מעט אחרי זה, מספר שבועות, שמעון מוצא תנור ברזל ושמעון הרכיב אותו מבלי להתייעץ. בערב שמעון ואמא שלו הדליקו את התנור הכלב והחתול כבר לא זקוקים לו, לשמעון חם בתוך הדירה, ושמעון ואמא שלו הלכו לישון.**

**התברר ששמעון הרכיב את תנור הברזל בשלומיאליות, כל הגזים התפשטו בתוך החדר, הרעילים, לקראת בוקר לא רק ששמעון ואמא שלו התעלפו, אלה הם היו על סף מוות.**

**השכנים ראו שמעון ואמא שלו לא יוצאים, לא פותחים דלת. ופרצו לתוך הדירה, שברו את הדלת, הביאו רופא, הביאו אחיות, עם שלג קרח והחזירו אותם לחיים. החתול והכלב סיימו את החיים שלהם (האדם חזק יותר מכל חייה אומר שמעון). שמעון ואמא שלו נשארו בחיים.**

שמעון כתלמיד וסטודנט

**שמעון היה צריך ללכת לבית הספר הוא לא למד באותה תקופה, לכן הוא הלך מיד לכיתה ו׳ (שמעון בן ארבע עשרה).**

**שמעון לא ידע את השפה הרוסית כראוי, היו לו שיבושי לשון והוא היה אומר "שני בנות" או "שלוש שולחנות". שמעון מספר שברוסיה אתה מחוסל חברתית כשאתה לא שולט בשפה. כאשר הוא פתח את הפה היו פרצי צחוק, באו לראות מכיתות אחרות מה מתרחש שם. כנראה שלשמעון יש גנים טובים שירש מההורים וגם כשהוא היה בגטו ובפרטיזנים הוא מהר מאוד השתלט על השפה הרוסית, על התרבות הרוסית, והדקדוק הרוסי, שהוא מאוד מסובך, ושמעון אפילו התחיל ללמד את החברים שלו הגויים את השפה הרוסית, ובמתמטיקה. שמעון תמיד היה טוב, (היום מורה למתמטיקה ופיזיקה) ממש טוב ושמעון סיים את התיכון עם כל הציונים מאה.**

**ובברית המועצות, מי שסיים עם ציונים מאה מקבל מדלית זהב. ושמעון שומר אותה עד היום. ותעודת בגרות מוזהבת, מסגרת מוזהבת, כתוב שם בהצטיינות וזה מאפשר לך להתקבל לכל מוסד להשכלה גבוהה בלי בחינות כניסה. שמעון נרשם לפקולטה לפיזיקה ולמתמטיקה, ומכיוון ששמעון התעניין בדברים כלליים, הוא נרשם גם לפקולטה למשפטים. שמעון לא היה בכל ההרצאות. שמעון היה צריך לעבוד, למרות שבברית המועצות כל סטודנט מקבל מלגה, והוא לא צריך לשלם על שכר לימוד, הוא מקבל מלגה נוספת. שמעון היה סטודנט מצטיין אז מלגה כפולה זה כבר ממש כמו משכורת של פועל.**

**שבוע לפני בחינה שמעון היה שואל את החברים שלו איזה שאלה את הסטודנטים והם אמרו ״מה! את זה אתה לא יודע? איך אתה תיבחן בכלל״. אבל שמעון אומר שהוא בן אדם לא נורמלי הוא יכול מאה שעות, ארבע יממות לשבת לא לאכול, לא לישון, רק לשתות ורק ללמוד. וכך שמעון היה מתיישב מאה שעות ולומד שלושה ימים לפני הבחינה שמעון כבר היה ברמה של החברים שלו, יומיים לפני שמעון כבר לימד אותם. שמעון למד עד חמש דקות לפני הכניסה למבחן.**

**שמעון סיים את שתי הפקולטות בהצטיינות. גם פיזיקה מתמטיקה וגם משפטים בו זמנית.**

**בברית המועצות היה מקובל שמי שמסיים משפטים בהצטיינות מתקבל למשרד המשפטים בתפקיד מכובד. לא משהו בכיר אבל תפקיד מכובד.**

**לשמעון היו כמה ״כתמים״ אפשר להגיד פשעים בביוגרפיה שלו. א׳ שמעון הוא יהודי והאנטישמיות הייתה מאוד חזקה כבר, וב׳ הוא היה ממשפחה של עשירים קפיטליסטים.**

**לקומוניסט, קפיטליסט זה אויב העם זה היה עוד יותר גרוע מלהיות יהודי. אז לא נתנו לשמעון את התפקיד הזה, ואמרו לשמעון ״לך תקים משרד תהיה עורך דין אזרחי ותתעשר, תטפל ותהיה עורך דין מקצוע מכובד״ שמעון קיבל את זה כעלבון, ושמעון אמר ״אם כך אני הולך להיות מורה״. ושמעון אומר שהוא לא רק חושב שהוא בחר הוראה וחינוך אלה הוראה וחינוך בחרו בו, שמעון כבר בן שבעים וחמש שנה. מורה שנים רבות. שמעון התחיל להורות כשהוא היה בכיתה י׳ ,תלמיד, והיו חסרים מורים, זה היה אחרי המלחמה.**

**באותה תקופה, בבוקר שמעון היה לומד בכיתה י׳, ובסביבות הצהריים הוא היה מלמד כיתות א׳ וב׳ בבית ספר, שמעון הלך להיות מורה באזור החשוך הזה בפרטיזנים לא רכבות, לא אוטובוסים, לא כבישים, תלמידים היו מגיעים דרך יערות לבית ספר, יערות עם שלג, עם זאבים בדרך, עם שלג עד המותניים, ושמעון עבד שם כמה שנים.**

ציונות ועליה ארצה

**ששמעון חלם על ישראל, אבל זה היה בתקופה של מלחמות כאן במדינת ישראל (מלחמת סיני 1956) והם היו חייבים להשתתף בהפגנות נגד ישראל, שהיא פולשת, שהיא נגד השלום. הוא היה רואה את החיילים היהודים, ישראלים עם נשק, ועם טנקים, אז הוא היה חייב להשתתף בהפגנות האלה, אבל בלב שמעון התחיל להתקרב לישראל מאוד, ולהתעניין בה.**

**האנטישמיות גברה ושמעון מבין שאין לו יותר מקום בברית המועצות. ואז שמעון ואמא שלו, בדרך לא דרך, באמצעות שוחד, עם גנבת גבולות, בסכנת חיים, החלו את תהליך העלייה. זה לא כמו היום שאפשר להגיע מרוסיה בקלות. לשמעון היה עצוב לעזוב, בטח אסור על ישראל מה זה הם היו צריכים לעבור דרך מדינה אחרת דרך פולין, ומפולין לעוד מדינה, ומשם לישראל לקח לו לשמעון ולאמא שלו שנתיים נדודים וב-1960 שמעון ואמא שלו עלו לארץ.**

שמעון כמורה

**ומאז שמעון בפתח תקווה מורה. שמעון לא הפך לעורך דין, למרות שהיה באפשרותו.. שמעון בחר להיות מורה, ושמעון כבר שישים ואחת שנה מורה בישראל באותו בית הספר בעמל ב׳. באותו בית ספר מורה למתמטיקה פיסיקה. ״את רואה מורה הוא לא מעגל אבל הוא מרובע״ אומר שמעון על עצמו. שישים ואחת שנה באותו בית הספר, עשרים שנה כמנהל בית הספר. ובית הספר גדל משלוש מאות תלמידים ועד אלף שלוש מאות כאשר סיים. שמעון היה מאוד מקורב לילדים, שמעון נדבק אליהם והם נדבקים אליו ובשביל שמעון פגישות עם הנוער זה סם החיים.**

**שמעון כל כך מקורב לתלמידים שהם מספרים לו כל מיני סודות, ושמעון מנסה לעזור להם ואם שמעון לא מצליח הוא ממש חש כאבי בטן. שלא לא הצליח לעזור להם. לכל תלמיד יש את הטלפון של שמעון בבית בפלאפון והם יכולים להתקשר אל שמעון עד 23:00. שמעון אומר שאשתו לא מי יודע מרוצה מזה. ולשאול את שמעון שאלות במתמטיקה בפיזיקה. ושמעון אומר שאם אין לתלמידים מה לשאול אז שיגידו מה הם אכלו לארוחת ערב, מי הכין לכם, הם אומרים אמא, אז שמעון אומר ״טוב תמסרו לאמא תודה, שמעון מוסר תודה שהיא הכינה לכם״, לתלמידים ארוחת ערב טעימה, ואם גם זה לא אז תספרו איך הייתה הפגישה עם החבר, עם החברה, ושמעון אומר שהוא לא יודע, אבל הוא רק שבעים וחמש שנה מורה. שמעון עדיין לא יודע איך להעריך מבחנים, נדייק אין לו עוד מספיק ניסיון, אז הוא יודע, נגיד יודע לרשום שבעים וחמש שמעון לא יודע לרשום שבעים ושמונה או, שבעים ושש או, שבעים וארבע.. המינו אמפוטציה ל המינוסים במשוב, שמעון כועס. לכן לא רושם אותם. שמעון אומר שהוא מקנא במורות צעירות שיודעות להעריך מבחן מישים וארבע. אם זה חמישים וארבע, למה לא יכולה לרשום חמישים ושש שזה ציון עובר? מה זה הציון הזה?**

**שמעון מאוד מקדם את הבנות למשל שמעון אומר שדורות רבים נשים היו בהפליה ממש. אז מכל כיתה יש לשמעון יועצת. הוא קורא לה יועצת והיא רושמת + על כל הברקה של תלמיד שאומר משהו מעניין במתמטיקה. ואם שמעון חושב שצריך לרשום לתלמיד +, אז הוא פונה לתלמידה ומתייעץ איתה האם לרשום + או לא, ואם היא מסכימה אז היא תרשום לתלמיד+.**

**בסוף הסמסטר היא מגישה לשמעון את רשימת הפלוסים, ואם לתלמיד יש עשרה +, אז שמעון מעלה לו ב 10 נקודות את הציון, במקום.**

**שמעון אומר שהוא לא כועס על תלמיד או תלמידה שאומרים ״הנה שמעון את השאלה הזאת לא בדקת טוב מגיע לי עוד נקודות״ אז שמעון מזמין עד שני תלמידים או תלמיד שקיבל מאה, שמעון אומר שהוא כבר מכיר את התלמידים הטובים והם בודקים ביחד את השאלה, ושמעון אומר שהם "קמצנים" אלה שקיבלו מאה, הם אומרים ״לא אולי אתה פה יכול להוסיף שש נקודות״. אבל שמעון לא יודע איך להוסיף שש נקודות אז שמעון מוסיף עשר נקודות. ומוסיף חמש נקודות על עוגמת הנפש שנגרמה לתלמיד.**

**שמעון אומר שבכיתה, הוא דיקטטור, אבל הוא דיקטטור ליבראלי, שמעון מרשה לתלמידים לנשום. אין שום בעיות משמעת, שמעון לא מכיר את המילה הזאת, ושמעון אומר שהוא לא נורמלי שיש לו כיתה של שלושים וחמישה תלמידים הוא חייב לראות שבעים עיניים, אם תלמיד לא מסתכל על שמעון, שמעון חש שהוא מאבד אותו, ואז שמעון מתרגז, והוא אומר שבגילו מה כבר יש להתרגז?, אבל הוא אומר לתלמיד צא מהכיתה, אבל עד שהוא מגיע לדלת הבטן של שמעון מתחילה לכאוב, ואז שמעון אומר לתלמיד ״שב ותחשוב שאני הוצאתי אותך״.**

**שמעון מאוד מקורב לתלמידים, ובתקופה הזאת של הקורונה ברור ששמעון מלמד ב"זום", והוא קורא בעיתון על אנשים מבוגרים על המועקה, שהם מרגישים לא טוב, צריכים פסיכולוג, וצריכים פסיכיאטר, וצריכים עזרה שיביאו להם. שמעון הוא לא חש את זה, הוא לא יודע, שמעון אומר שכנראה יש לו עור עבה, והוא לא חש שום מועקה, להפך היום הוא לימד כל היום. ומלמד על כל שעתיים ששמעון מלמד בבוקר הוא נותן שלוש ארבע שעות שיעורים פרטניים אחרי צהרים. ושמעון מרגיש שהוא התקרב כל כך לתלמידים, גם ב"זום". שמעון חש ממש קירבה אמיתית אליהם. שמעון והתלמידים מדברים על המשפחות, על האחים, ועל האחיות, לפעמים האחים והאחיות מסתכלים באים לראות את השיעור. אחרי כל שיעור שמעון אומר שהוא ממש חש לא חש עייפות, אלה להפך חש שממש טוב לו, הוא מרגיש ממש טוב.**

**שמעון הקים משפחה, ונולדו לו ארבעה ילדים. בנו גיל נפטר מסרטן בשנת 2000, בגיל 34**